Mick Taylor

Michael Kevin Taylor (sündinud 17. jaanuaril 1949 Welwyn Garden Citys) on inglise muusik.

Ta on tuntud John Mayall's Bluesbreakersi (1966–1969) ja The Rolling Stonesi (1969–1974) liikmena. Pärast Rolling Stonesist lahkumist on Taylor välja andnud mitu sooloalbumit ja teinud koostööd paljude teiste artistidega.

Ajakirja Rolling Stone 2012. aasta läbi aegade parimate kitarristide edetabelis oli Taylor 37. kohal. 1989. aastal võeti Taylor The Rolling Stonesi liikmena vastu Rock'n'rolli Kuulsuste Halli.

 Kitarr 
Taylor alustas kitarrimängu üheksa-aastaselt. Ta on kasutanud aastate vältel erinevaid kitarre. Firmamärkidest on talle kõige paremini sobinud Gibson Les Paul, esimese sellenimelise pilli soetas ta 1965. aastal.

 Isiklikku 
Taylor on olnud kaks korda abielus, tal on kaks tütart. 1975. aastal abiellus ta Rose Millariga, paari aasta pärast nad lahutasid. Chloe (sündinud 1971) on nende tütar. Lühiajalisest suhtest Ameerikast pärit taustalaulja Susan McMinaminiga on tal tütar Emma. 

Hiljem sai tema elukaaslaseks Marlies Damming, paar elab Hollandis.

Kategooria:Suurbritannia muusikud
Kategooria:Inglismaa muusikud
Kategooria:Suurbritannia kitarristid
Kategooria:The Rolling Stones
Kategooria:Sündinud 1949